Mangaung in waterkrisis oor te veel sand in drinkwater | Netwerk24
Mangaung in waterkrisis oor te veel sand in drinkwater
Die sand ná die reën in die Caledonrivier en die Welbedachtdam het waterkrisisse in Bloemfontein veroorsaak omdat Bloemwater nie vinnig genoeg die sanderige water kon onttrek en skoonmaak nie. Hier is 'n foto van die Welbedachtdam, wat deur die Caledonrivier gevoed word. Foto: Argief
Net twee weke ná die munisipale verkiesings is die inwoners van die Mangaung-metro die naweek weer in 'n waterkrisis gedompel. Duisende huishoudings het vanaf Vrydagmiddag laat tot Maandag waterprobleme ondervind.
Rossouw Botes, DA-wyksraadslid vir wyk 25 (Pellissier en Fichardtpark) en dié party se woordvoerder oor watersake, het gesê die inwoners van Pellissier en woonbuurte in die suide het sedert Vrydagmiddag begin kla dat hul krane droog is. Ander mense in die suide het weer oor swak waterdruk gekla.
"By nadere ondersoek het dit geblyk dat water met 'n hoë sandinhoud in die Caledonrivier afgekom het, wat 'n hoë vlak van besoedeling veroorsaak het."